**Lentopallon maailmancup** on neljän vuoden välein pelattava maailman olympiakarsintaturnaus seuraaviin kesäolympialaisiin. Turnaus pelataan joka neljäs vuosi Japanissa kahdentoista joukkueen voimin. Maanosien parhaimmat joukkueet pääsevät osallistumaan maailmancupiin.

Pääsy maailmancupiin
--------------------

Turnaukseen saa paikan maanosien mestarit ja karsintaturnauksen voittajat. Euroopassa tosin turnaukseen pääsee EM-kilpailuissa toiseksi sijoittunut joukkue suoraan, ilman karsintoja. Kaksi maata pääsee turnaukseen mukaan villillä kortilla, jonka saajan päättää kansainvälinen lentopalloliitto FIVB. Turnauksen kolme parasta joukkuetta selviytyvät seuraaviin kesäolympialaisiin. Muut joukkueet joutuvat karsimaan seuraavassa maailmankarsintaturnauksessa ja maanosan sisäisissä karsinnoissa. Turnaukseen osallistuva maa saa nimetä vain 12 pelaajaa.

Historiaa
---------

Maailmancup järjestettiin ensimmäisen kerran vuonna 1965 Puolassa, Varsovassa. Tuolloin turnaukseen osallistuivat vain miehet. Vuonna 1973 järjestettiin ensimmäisen kerran naisille maailmancup turnaus Montevideossa, Uruguayssa. Vuodesta 1977 turnaus on pysynyt vakituisesti Japanissa. Tuolloin Japani sai toistaiseksi ainoan voittonsa, kun se voitti naisten puolella mestaruuden ennen Kuubaa. Miesten puolella Japani oli historian ensimmäisessä kotiturnauksessaan toinen.

Voittajia
---------

Miesten puolella vain Neuvostoliitto, Brasilia ja Venäjä ovat voittaneet turnauksen useammin kuin kerran. Neuvostoliitto on voittanut turnauksen neljästi ja Brasilia ja Venäjä kahdesti. Naisten puolella Kiina ja Kuuba ovat olleet ylivoimaisia jo turnauksen alkuajoista lähtien. Kuuba on pystynyt voittamaan peräti neljä kertaa peräkkäin kun taas Kiina on ottanut kolme voittoa. Italian maajoukkue on voittanut turnauksen 2007 ja 2011.

Miesten mitalistit
------------------

| **Vuosi** | **Isäntä** | **Kulta** | **Hopea** | **Pronssi** |
| --- | --- | --- | --- | --- |
| 1965 | Varsova, Puola | Neuvostoliitto **Neuvostoliitto** | Puola Puola | Tšekki Tšekkoslovakia |
| 1969 | Berliini, Länsi-Saksa | Itä-Saksa **Itä-Saksa** | Japani Japani | Neuvostoliitto Neuvostoliitto |
| 1977 | Japani | Neuvostoliitto **Neuvostoliitto** | Japani Japani | Kuuba Kuuba |
| 1981 | Japani | Neuvostoliitto **Neuvostoliitto** | Kuuba Kuuba | Brasilia Brasilia |
| 1985 | Japani | Yhdysvallat **Yhdysvallat** | Neuvostoliitto Neuvostoliitto | Tšekki Tšekkoslovakia |
| 1989 | Japani | Kuuba **Kuuba** | Italia Italia | Neuvostoliitto Neuvostoliitto |
| 1991 | Japani | Neuvostoliitto **Neuvostoliitto** | Kuuba Kuuba | Yhdysvallat Yhdysvallat |
| 1995 | Japani | Italia **Italia** | Alankomaat Alankomaat | Brasilia Brasilia |
| 1999 | Japani | Venäjä **Venäjä** | Kuuba Kuuba | Italia Italia |
| 2003 | Japani | Brasilia **Brasilia** | Italia Italia | Serbia ja Montenegro Serbia ja Montenegro |
| 2007 | Japani | Brasilia **Brasilia** | Venäjä Venäjä | Bulgaria Bulgaria |
| 2011 | Japani | Venäjä **Venäjä** | Puola Puola | Brasilia Brasilia |
| 2015 | Japani | **Yhdysvallat** |  Italia |  Puola |

Mitalitaulukko miehet
---------------------

| Nation | Kulta | Hopea | Pronssi | Yhteensä |
| --- | --- | --- | --- | --- |
| Neuvostoliitto | 4 | 1 | 1 | 6 |
| Venäjä | 2 | 1 | 0 | 3 |
| Brasilia | 2 | 0 | 3 | 5 |
| Yhdysvallat | 2 | 0 | 1 | 3 |
| Kuuba | 1 | 3 | 1 | 5 |
| Italia | 1 | 3 | 1 | 5 |
| Itä-Saksa | 1 | 0 | 0 | 1 |
| Puola | 0 | 2 | 1 | 3 |
| Japani | 0 | 2 | 0 | 2 |
| Alankomaat | 0 | 1 | 0 | 1 |
| Tšekkoslovakia | 0 | 0 | 2 | 2 |
| Bulgaria | 0 | 0 | 2 | 2 |
| Serbia (ja Montenegro) | 0 | 0 | 1 | 1 |